Nos magister Odo de Confergeou, abbas secularis Sancti Stephani in ecclesia Eduensi, Guillermus de Rocheta canonicus Eduensis, Girardus, canonicus ecclesie Sedelocensis, et Regnaudus, presbiter vicarius ecclesie de Alereyo, notum facimus universis quod Guido de Arneto, domicellus, in nostra presencia recognovit se tenere a reverendo patre Girardo, Dei gratia Eduensi episcopo, et in ipsius domini episcopi presencia, in feudum quicquid habet in villa de Sauceyo et in villa de Santenayo, et dictarum villarum appendiciis, presentibus testibus ad hoc vocatis specialiter et rogatis domino Guidone de Suilleyo, Guillermo Rabutelli, Gaufrido de Sedeloco, Regnaudo de Rocha, militibus, et Hugone de Sancto Leodegario, domicello. Datum apud Thosiacum, die mercurii in crastino beati Petri ad cathedram, anno Domini Mº CCº sexagesimo sexto. In cujus rei testimonium, nos predicti magister Odo, Guillermus de Rocheta, Girardus et Regnaudus, ad requisitionem domini episcopi supradicti, presentibus litteris sigilla nostra apposuimus. Datum ut supra.